
TABEL CRONOLOGIC 


1837 1 martie. S-a născut, după cum a mărturisit într-o schiţă de autobiografie, 
Ion Creangă , „în satul Humulești, județul Neamţului, Plasa de Sus, din 
părinți români: Ştefan a lui Petrea Ciubotariul din Humuleşti şi soţia sa 
Smaranda...“ 

1839 10iunie. Data naşterii lui lon Creangă după metrica satului Humuleşti. 

1846 Septembrie. Ion Creangă începe cursul primar în satul natal, la şcoala 
înființată de preotul lon Humulescu (Nemţeanu) cu dascălul Vasile a 
Ilioaiei (Vasilcăi). 

1848 Ion Creangă trece la şcoala învățătorului Neculai Nanu din Broşteni. 
1853 Creangă termină clasa a treia primară la şcoala publică de la Târgul 
Neamţ, avându-l ca profesor pe Isaia Teodorescu („popa Duhu'). 
1854 Creangă, numit acum lon Ştefănescu, termină clasa a patra, şi toamna 

se înscrie la şcoala de catiheţi din Fălticeni („fabrica de popi”). 

1855 6 noiembrie. lon Creangă este admis în anul al II-lea la seminarul din 
Socola. 

1858 Ion Creangă absolveşte cursul inferior al seminarului. 

1859 5 noiembrie. Poporăni de la biserica Patruzeci de sfinți din laşi dau 
mărturie lui lon Creangă spre a fi hirotonisit preot. 

1860 26 octombrie. Îl găsim înscris ca student în anul 1 la Facultatea de 
teologie din Iaşi. 

1864 Absolvind un an de studiu la Institutul normal vasilian, Creangă se 
inscrie la concursul pentru ocuparea postului vacant de institutor la 
secțiunea a II-a a clasei întâi de la şcoala primară vasiliană Trei lerarhi. 
La 13 noiembrie primea decretul de numire în post. 

1865 10ianuarie. lon Creangă îşi începe activitatea de institutor. 

1868 În august apare Metoda nouă de scriere şi citire pentru uzul clasei | 
primare de Ion Creangă, C. Grigorescu, G. lenăchescu, N. Climescu, 
V Răceanu şi A. Simionescu. 

1870 20 octombrie. Creangă este mutat la Şcoala sucursală primară de 
băieţi nr. 1 din Iaşi (mahalaua Sărărie). 

1871 Dat în judecata consistoriului, în septembrie, pentru conduita sa, e oprit 
de la „lucrarea diaconiei“ „până va da probe de îndreptare“. Era învinuit 
de a fi mers la teatru, de a fi tras cu puşca asupra bisericii, de a trăi mai 
mulți ani despărțit de soţie şi de a se fi tuns. 

—— Ion Creangă — 


Apare Învățătorul copiilor carte de citit în clasele primare de ambele 
sexe cu litere, slove şi buchi, cuprinzând învățături morale şi instructive 
de C. Grigorescu, 1. Creangă şi V Răceanu. 

1872 Apare a doua ediţie a Învăţătorului copiilor. 

1874 Apare ediţia a III-a a Învăţătorului copiilor. 

1875 Numit într-o comisie de examinare a cărților didactice din Iaşi, Mihai 
Eminescu face cunoştinţă cu Ion Creangă. 

Introdus de Mihai Eminescu la Junimea, lon Creangă publică în 
Convorbiri literare Soacra cu trei nurori (1 octombrie) şi Capra cu trei 
iezi (decembrie). 

1876 Apare Povăţuitoriu la citire prin scriere după sistema fonetică de Gh. 
lenăchescu şi lon Creangă, iar în Convorbiri literare — poveştile Punguţa 
cu doi bani (1 ianuarie), Dănilă Prepeleac (1 martie) şi Povestea 
porcului (1 iunie). 

1877 Creangă tipăreşte întâi în broşură, apoi în Convorbiri literare nuvela 
Moş Nichifor Coţcariul. În revistă apar Povestea lui Stan Păţitul 
(1 aprilie) şi Fata babei şi fata moşneagului (septembrie). 

1878 Apar în Convorbiri literare Ivan Turbincă (1 aprilie), Povestea lui 
Harap-Alb (1 august), Povestea unui om leneş (octombrie). 

1879 Apare Geografia judeţului Iaşi de V Răceanu, Gh. lenăchescu şi lon 
Creangă. 

1880 În Albumul macedo-român apare anecdota Moş lon Roată şi Unirea. 

1881 În Convorbiri literare apare prima parte a Amintirilor din copilărie. 
În aprilie apare partea a doua a Amintirilor. 

În Convorbiri literare (1 noiembrie) vede lumina tiparului nuvela Popa 
Duhu. 

1882 În Convorbiri literare se publică partea a treia a Amintirilor din copilărie. 

1883 lon Creangă dă publicităţii nuvelele Cinci pâini şi Moş Ion Roată şi vodă 
Cuza. 

1888 Creangă citeşte în Cercul literar al lui Beldiceanu ultima parte a 
Amintirilor din copilărie. 

1889 31 decembrie. În urma unui atac de epilepsie, Ion Creangă se stinge 
din viaţă. 

1890 2 ianuarie. lon Creangă este înmormântat la cimitirul Eternitatea 
din laşi. 

Apar Scrierile lui lon Creangă, vol. I, cuprinzând Poveşti şi Moş Nichifor 
Coţcariul. 

1892 Apar Scrierile lui Ion Creangă, vol. II, cuprinzând Amintiri din copilărie, 
Popa Duhu, Cinci pâini, Moş lon Roată şi Unirea, Moş lon Roată şi 
vodă Cuza, Poezii poporane, Poezii proprii, Cuvinte, rostiri. 

